ddrg/super_eurlex huggingface dataset:
29.

Den tilsynsførende henstiller navnlig: — at der medtages en materiel bestemmelse for at præcisere, at hensigten med forslaget ikke er at fastsætte generelle undtagelser fra databeskyttelsesprincipperne, og at den relevante databeskyttelseslovgivning (dvs. de nationale gennemførelsesbestemmelser til direktiv 95/46/EF og forordning (EF) nr. 45/2001) fortsat finder fuld anvendelse i markedsovervågningssammenhæng. Endvidere ville betragtning 30 vinde ved at blive omformuleret — at artikel 19 og 21 i forslaget ændres, så det sikres, at kun strengt nødvendige personoplysninger behandles i markedsovervågningsøjemed i henholdsvis Rapex og ICSMS i overensstemmelse med principperne om proportionalitet og dataminimering — at der i den foreslåede forordning (f.eks. i artikel 19 og 21) fastsættes faste opbevaringsperioder for personoplysninger, som behandles i Rapex og ICSMS, da man må holde sig for øje, at en ubegrænset opbevaringsperiode for personoplysninger ville være vanskelig at begrunde under henvisning til EU's databeskyttelseslovgivning (selv om den eventuelt kan begrundes i tilfælde af produktoplysninger) — at fremgangsmåden med, at offentligheden underrettes om usikre produkter (via Rapex-webstedet), opretholdes, uden at der offentliggøres personoplysninger om erhvervsdrivende, som er ansvarlige for disse produkter, og at der inden for rammerne af forslaget anvendes en tilsvarende fremgangsmåde i alle tilfælde, hvor oplysninger offentliggøres af markedsovervågningsmyndighederne — at der, såfremt det er lovgiverens hensigt at åbne mulighed for offentliggørelse af personoplysninger om erhvervsdrivende (f.eks. som en sanktion i tilfælde af gentagne overtrædelser eller som en ekstra præventiv foranstaltning), medtages udtrykkelige materielle bestemmelser, der i det mindste angiver, hvilken type personoplysninger der kan offentliggøres, og til hvilket eller hvilke formål. I denne forbindelse henledes opmærksomheden på, at det er nødvendigt at overveje nærmere regler for offentliggørelse, som vil gribe mindre ind i en persons ret til privatlivets fred og til beskyttelse af vedkommendes personoplysninger i overensstemmelse med Domstolens dom i Schecke-sagen (6) — at bestemmelserne om adgang til Rapex for kandidatlande, tredjelande eller internationale organisationer (artikel 19, stk. 4) samt om international udveksling af fortrolige oplysninger (artikel 22) suppleres med udtrykkelige henvisninger til specifikke bestemmelser om beskyttelse af personoplysninger svarende til dem, der gælder i EU, jf. artikel 25 i direktiv 95/46/EF og artikel 9 i forordning (EF) nr. 45/2001.
(3)

Den 3. juli 2012 fremlagde ČEZ et første forslag til tilsagn for at imødekomme de betænkeligheder, Kommissionen havde givet udtryk for i sin foreløbige vurdering. Den 10. juli 2012 offentliggjorde Kommissionen i medfør af artikel 27, stk. 4, i forordning (EF) nr. 1/2003 en meddelelse i Den Europæiske Unions Tidende med en sammenfatning af sagen og tilsagnene og en opfordring til interesserede tredjeparter til inden for en måned at fremsætte bemærkninger til ČEZ' forslag (3). Som svar på meddelelsen modtog Kommissionen bemærkninger fra 7 interesserede tredjeparter. Den 9. oktober 2012 fremlagde ČEZ et revideret sæt tilsagn.
(10)

For det tredje syntes den anmeldende part i sin anmodning at antyde, at GD Konkurrence havde foretaget en generel gennemgang af sagsakten i sag M.6214 og havde udvalgt dokumenter til sin analyse i sag M.6203. I medfør af det almindelige princip om processuel ligestilling af parterne i denne sag mente den anmeldende part, at den på tilsvarende vis skulle kunne gennemgå dokumenter fra sag M.6214 for at søge efter diskulperende oplysninger. Jeg undersøgte sagen med GD Konkurrence og fandt ingen dokumentation for, at GD Konkurrence skulle have foretaget en generel gennemgang af sagsakten i sag M.6214 med det formål at finde specifikke belastende beviser til brug ved sin vurdering i sag M.6203. De eneste dokumenter, der var blevet forelagt igen i sag M.6203, syntes at være generelle nylige strategidokumenter fra parterne i sag M.6214 og markedsundersøgelser foretaget af uafhængige konsulenter, hvor det for begge dokumenttyper gælder, at Kommissionen normalt udbeder sig disse fra konkurrenter i forbindelse med en fusionsundersøgelse. Desuden synes sådanne dokumenter i sagens natur ikke at være mere ufordelagtige eller mere fordelagtige for den anmeldende part. I lyset af det ovenstående kunne jeg ikke se nogen grund til at acceptere den anmeldende parts anmodning om at få lejlighed til at gennemgå dokumenter i sagsakten i sag M.6214, hvorfor jeg afviste denne anmodning.
8.

Det rådgivende udvalg er enigt med Kommissionen i dens vurdering af, at selv om det kan antages, at den planlagte transaktion som anmeldt kan give anledning til virkninger, der vil hæmme den effektive konkurrence betydeligt som et resultat af ikke-koordinerede virkninger på EØS-markedet for XHDD'er, kan den planlagte transaktion i lyset af de tilsagn, der eliminerer den betydelige hindring for den effektive konkurrence på verdensmarkederne i de foregående markedsled for HDD’er til stationære computere på 3,5″, HDD'er til forbrugerelektronik på 3,5″ og business critical HDD'er på 3,5″, under ingen omstændigheder antages at ville hæmme den effektive konkurrence betydeligt i efterfølgende markedsled på EØS-markedet for XHDD'er.
4.

Flertallet af Det Rådgivende Udvalg er især enigt i, at der bør sondres mellem følgende markeder: — det østrigske marked for mobile telekommunikationstjenester til slutkunder (detailmarkedet for mobile telekommunikationstjenester) — det østrigske marked for engrosadgang og opkaldsoprindelse på offentlige mobiltelefonnetværk — det østrigske engrosmarked for international roaming — det østrigske engrosmarked for mobil opkaldsterminering. Et mindretal er uenigt heri, og et mindretal afholder sig fra at udtale sig.
(5)

Tre virksomheder, Liberty Global BV, T-Mobile Austria GmbH og Tele2 Telecommunication GmbH, søgte og fik bevilliget status som tredjemænd efter at have dokumenteret tilstrækkelig interesse i henhold til fusionsforordningens artikel 18, stk. 4. Efter at have søgt fik alle tre mulighed for at fremlægge deres synspunkter under den mundtlige høring.
5.

Det rådgivende udvalg er enigt i Kommissionens vurdering af, at den anmeldte transaktion sandsynligvis ikke vil føre til samordnede virkninger, som vil hæmme den effektive konkurrence betydeligt på markedet for engrossalg af musik indspillet på fonogram på nationalt plan og på markedet for engrossalg af digital musik i EØS og på nationalt plan.
(11)

Jeg svarede Universal i en skrivelse af 18. juni 2012, at reglerne efter mine drøftelser med GD for Konkurrence var blevet ændret, så de tog højde for ovenstående principper. Hvad angår omfanget af aktindsigten, blev reglerne præciseret, så de bekræftede, at alle rådata og koder ville blive medtaget i datarummet. Med hensyn til begrænsningerne for brugen af dataene blev disse lempet i reglerne, så Universals eksterne økonomiske rådgivere kunne foretage de test og den kontrol af CET's analyser, som der blev anmodet om. Vedrørende anonymiseringen af dataene fremhævede jeg, at Kommissionen mente, at dataene udgjorde særligt følsomme forretningshemmeligheder, som, hvis der blev givet indsigt i dem, ville underminere visse dataleverandørers konkurrencemæssige stilling. I lyset af den supplerende aktindsigt, som de ændrede regler nu tog højde for, og de tekniske forklaringer, som GD for Konkurrence havde givet mig, så det for mig ud, som om Universals eksterne økonomiske rådgivere var i stand til at foretage de beregninger, de havde anført i deres anmodning, og det var derfor ikke absolut nødvendigt at ophæve anonymiseringen. Endelig gjorde jeg Universal opmærksom på muligheden for at afgive yderligere begrundede erklæringer til mig, såfremt Universals eksterne økonomiske rådgivere skulle opdage specifikke konkrete eksempler på uforklarlige datamønstre og havde grund til at tro, at der stadig var behov for yderligere aktindsigt, for at selskabet kunne udøve sin ret til at blive hørt.
7.

Det rådgivende udvalg er enigt med Kommissionen i dens vurdering af, at transaktionens konkurrencebegrænsende virkninger ikke ville blive tilstrækkelig kompenseret, hvis andre luftfartsselskaber trådte ind på markedet for at beflyve en isoleret rute eller flere ruter til og fra deres hjemmebaser uden for Irland. Et mindretal afholder sig fra at udtale sig.
(9)

For at imødekomme betænkelighederne de i klagepunktsmeddelelsen fremhævede konkurrenceproblemer afgav Ryanair den 7. december 2012, 15. januar og 1. februar 2013 en række reviderede tilsagn, som alle blev markedstestet. Der blev hver gang redegjort for resultaterne af disse markedstests og Kommissionens begrundelse for at forkaste de foreslåede tilsagn på statusmøder, hvoraf det seneste blev afholdt den 12. februar 2013. Endvidere fik Ryanair konsekvent aktindsigt, som gjorde det muligt for selskabet at kontrollere de oplysninger, der lå til grund for Kommissionens standpunkt.
7.

Det rådgivende udvalg er enigt i, at der i betragtning af tilsagnene og med forbehold af artikel 9, stk. 2, i forordning (EF) nr. 1/2003 ikke længere er grund til, at Kommissionen griber ind over for Penguin i forbindelse med de konkurrenceproblemer, der blev påpeget i udkastet til afgørelse.
—

det vurderes, hvorvidt det foreslåede system med offentliggørelse på internettet af afgørelser om indledning og afslutning af insolvensbehandling er nødvendigt og proportionalt, og at det undersøges, hvorvidt offentliggørelseskravet ikke går ud over, hvad der er nødvendigt for at opfylde det almene hensyn, og hvorvidt der er andre mindre restriktive foranstaltninger, som kunne opfylde samme formål. Med forbehold af resultatet af denne proportionalitetstest bør offentliggørelseskravet under alle omstændigheder underlægges passende beskyttelse for at sikre fuld respekt for de pågældende personers rettigheder, dataenes sikkerhed/nøjagtighed, samt at de slettes efter et passende tidsrum.
47.

Den tilsynsførende anbefaler en præcisering af anvendelsesområdet for »anonymisering«. Han foreslår navnlig følgende forbedringer af teksten: — En præcisering i præamblen af, at anonymisering jf. forslaget er relativ og ikke svarer til fuld anonymisering. I overensstemmelse med ovenstående anbefalinger bør det også forklares i præamblen, at foranstaltninger til anonymisering og fuld anonymisering skal anvendes i forskellige sammenhænge. — En angivelse i artikel 16 af, at oplysninger, som stilles til rådighed for handling-leverandører, også skal anonymiseres eller slettes så hurtigt som muligt, medmindre der er berettiget grund til at opbevare oplysningerne, f.eks. for at sikre overholdelse af andre af organisationernes retlige forpligtelser. — Med henblik på at præcisere anvendelsesområdet for anonymisering anbefaler den tilsynsførende, at »personoplysninger« i artikel 16, stk. 1 og 2, erstattes med »personlige oplysninger«, og at der tilføjes en henvisning til muligheden for identifikation via tekniske oplysninger i henhold til artikel 2, stk. 1. — I henhold til artikel 5, stk. 6, kan medlemsstaterne og organisationerne indføre yderligere indberetningsordninger. Det bør angives, at disse oplysninger også skal anonymiseres. Den tilsynsførende anbefaler derfor, at det i artikel 16, stk. 2, præciseres, at personoplysninger, som er omfattet af ordninger for indsamling og behandling af sikkerhedsoplysninger, der er indført i overensstemmelse med artikel 5, stk. 6, også skal anonymiseres. — En angivelse i artikel 13, stk. 10, af, at oplysningerne skal anonymiseres (11), inden de offentliggøres. — En angivelse i artikel 11, stk. 4, af, at oplysninger, som stilles til rådighed for de berørte parter i bilag III og ikke vedrører deres eget udstyr, egen virksomhed eller eget aktivitetsområde, ikke blot skal sammenfattes eller anonymiseres, som omhandlet i artikel 11, stk. 4, men anonymiseres fuldt ud.
26.

Den tilsynsførende glæder sig over, at der i meddelelsen er lagt vægt på privatlivets fred og databeskyttelse. Den tilsynsførende understreger dog, at erhvervslivet, medlemsstaterne og Kommissionen skal tage passende hensyn til databeskyttelseskravene, når de gennemfører initiativer, der er omfattet af den digitale dagsorden. Den tilsynsførende: — beklager, at der i meddelelsens indledning ikke blev lagt særlig vægt på betydningen af beskyttelse af personoplysninger og privatlivets fred i forbindelse med iværksættelsen af de tiltag, der er omfattet af meddelelsen. Han henleder derfor de registeransvarliges opmærksomhed på behovet for at overholde reglerne om privatlivets fred og databeskyttelsesreglerne i forbindelse med udformningen og indførelsen af ny ikt til det digitale miljø — beklager, at der i meddelelsen ikke henvises til de nuværende retlige rammer for databeskyttelse i henhold til direktiv 95/46/EF og direktiv 2002/58/EF eller til forslaget til en generel forordning om databeskyttelse, der indeholder de relevante regler og principper, der skal tages højde for i forbindelse med indførelsen af ikt i det digitale miljø — beklager, at der i meddelelsen ikke lægges vægt på princippet om »indbygget privatlivsbeskyttelse«, som vil blive en retlig forpligtelse i henhold til artikel 23 i den foreslåede forordning om databeskyttelse. Han gør derfor registeransvarlige og ikt-designere opmærksom på behovet for at integrere indbygget privatlivsbeskyttelse i udviklingen af ny ikt til det digitale miljø — anbefaler, at der anvendes F&U-instrumenter til at styrke Europas evne til at anvende princippet om indbygget privatlivsbeskyttelse i alle relevante discipliner, og at der i arbejdsprogrammer og indkaldelser af forslag tages hensyn til denne målsætning — understreger, at interoperabiliteten af nationale databaser udelukkende skal finde sted under fuld overholdelse af databeskyttelsesprincipperne, navnlig vedrørende formålsbegrænsning. Han gør desuden Kommissionen opmærksom på, at der skal være et passende retsgrundlag samt passende databeskyttelsesforanstaltninger for at anvende interoperabilitet som et middel til at fremme datadeling — anbefaler, at Kommissionen hører den tilsynsførende, inden den vedtager en henstilling om beskyttelse af åbent internet for forbrugere — gør registeransvarlige og brugere opmærksom på, at selv om cloud computing giver nogle særlige udfordringer, for så vidt angår databeskyttelse, har databeskyttelsesmyndighederne fremlagt udførlige retningslinjer vedrørende anvendelsen af den nuværende databeskyttelseslovgivning, og den tilsynsførende har fremlagt udførlige retningslinjer vedrørende de konsekvenser, den foreslåede forordning om databeskyttelse vil få for disse udfordringer. Disse retningslinjer skal anvendes til at fremme tilliden hos enkeltpersoner og kunder, som til gengæld vil sikre en vellykket indførelse af disse nye teknologiske midler.
66.

Han anbefaler også: — at det i forslaget om handel inden for EU tilføjes, at personoplysninger om mistænkelige transaktioner kun kan anvendes til at forhindre anvendelse af registrerede stoffer til andre formål — at der i forslagene fastsættes maksimumsopbevaringsperioder for alle behandlinger, og at det anføres i forslagene, at oplysninger om mistænkelige transaktioner skal slettes, så snart de ikke længere er nødvendige — at nødvendigheden af hver specifik opbevaringsperiode begrundes i præamblerne til forordningerne — at der i forslagene tilføjes en ny artikel om, hvordan de registrerede skal underrettes om behandlingerne — at der med hensyn til internationale overførsler af personoplysninger medtages databeskyttelsesgarantier i teksten til forordningen om ekstern handel og i en international bindende tekst eller i bindende aftaler med de modtagende tredjelande — at det anføres i den dispositive del af forslagene, hvis erhvervsdrivende skal have adgang til den europæiske database, eller hvis den skal anvendes til andre formål — at der sikres tilsyn med den europæiske database gennem en ordning for koordineret tilsyn mellem den tilsynsførende og de nationale databeskyttelsesmyndigheder i lighed med det, der er planlagt for informationssystemet for det indre marked — at der med hensyn til registret over europæiske erhvervsdrivende og behandlingen af sammenfatninger af transaktioner gennem den europæiske database tilføjes særlige databeskyttelses- og sikkerhedsgarantier, helst i forslaget og som et minimum i delegerede retsakter eller gennemførelsesretsakter — at det fastsættes i den dispositive del af forslagene, hvis den europæiske database skal anvendes til andre formål end dem, der er anført i artikel 1, stk. 9, i forslaget om handel inden for EU (f.eks. med henblik på behandling af toldangivelser).
(1)

Den 30. oktober 2009 besluttede Kommissionen at indlede en procedure mod Thomson Reuters Corporation og virksomheder under dens direkte og indirekte kontrol, herunder Reuters Limited (benævnt »Thomson Reuters«), for misbrug af dominerende markedsstilling på det globale marked for konsoliderede realtidsdatafeeds.
4.

Det Rådgivende Udvalg er enigt med Kommissionen i, at der på baggrund af de tilsagn, som Thomson Reuters har afgivet, ikke længere er grund til, at Kommissionen griber ind over for virksomheden, jf. dog artikel 9, stk. 2, i forordning (EF) nr. 1/2003.
3.

Det Rådgivende Udvalg er enigt med Kommissionen i dens afgrænsning af de relevante produktmarkeder i afgørelsesudkastet. Hvad angår afgrænsningen af produktmarkedet, er det Rådgivende Udvalg enigt i, at virkningen af den anmeldte transaktion skal evalueres på følgende markeder: a) Produktion og leverance af rustfri stålprodukter: i) fremstilling af plader ii) varmvalsede flade produkter: selv om der kan være tale om separate markeder for Hot Black Band og Hot White Band, er der er ikke behov for en endelig afgørelse om en præcis markedsafgrænsning i dette tilfælde iii) koldvalsede flade produkter (bortset fra precision strip) uden skelnen mellem varer over for specialitetsprodukter, efter kvalitet/type, overflade finish eller endelig anvendelse iv) precision strip b) Ferrochrom, mens det ikke er nødvendigt at træffe en endelig afgørelse om en præcis markedsafgrænsning i dette tilfælde c) Hvad angår distribution af flade produkter af rustfrit stål: Forhandlere vs. servicecentre for rustfrit stål, mens det ikke er nødvendigt at træffe en endelig afgørelse om en præcis markedsafgrænsning i dette tilfælde.
4.

Det rådgivende udvalg er enigt i Europa-Kommissionens udkast til afgørelse, for så vidt angår konklusionen om, at aftalerne og/eller de samordnede praksisser mellem adressaterne kunne have en mærkbar virkning på samhandelen mellem EU's medlemsstater og mellem andre kontraherende parter i EØS-aftalen, hvad angår hvert af de følgende karteller: a) farveskærmrørkartellet og b) farvebilledrørkartellet.
43.

Den tilsynsførende erindrer om, at retten til respekt for privatlivets fred og beskyttelse af personoplysninger samt til kommunikationshemmelighed er af afgørende betydning for at opbygge forbrugernes tillid til EU's indre marked for elektronisk kommunikation. I den henseende fremsætter den tilsynsførende følgende vigtige anbefalinger: — Trafikstyringsforanstaltninger udgør en begrænsning for netneutraliteten, som ifølge forslaget er det centrale i forbindelse med brugen af internet i EU, og krænker slutbrugernes ret til kommunikationshemmelighed, respekt for privatlivets fred og beskyttelse af personoplysninger. På baggrund heraf bør sådanne foranstaltninger være underkastet strenge krav om gennemsigtighed, nødvendighed og proportionalitet. Især følgende: — Anvendelsen af trafikstyring med henblik på at gennemføre en retsforskrift eller for at forebygge eller hindre alvorlig kriminalitet kan være forbundet med en omfattende, præventiv og systematisk overvågning af kommunikationsindhold, hvilket ville være i strid med artikel 7 og 8 i EU's charter om grundlæggende rettigheder samt artikel 5, stk. 1, i direktiv 2002/58/EF og direktiv 95/46/EF. Henvisningen til disse grunde bør udgå af forslagets artikel 23, stk. 5, litra a). — Forslagets artikel 23, stk. 5, bør indeholde klare oplysninger om de kommunikationsinspektionsteknikker, der er tilladt i forbindelse med trafikstyringsforanstaltninger. — Artikel 23, stk. 5, bør indeholde en udtrykkelig angivelse af, at når det er tilstrækkeligt til at opnå et af de mål, der er opstillet i den pågældende bestemmelse, vil trafikstyringsforanstaltninger indebære kommunikationsinspektionsteknikker, der alene er baseret på en analyse af IP-headere, i modsætning til teknikker, der indebærer deep packet inspection. — Forslagets artikel 25, stk. 1, og artikel 26 bør kræve, at der tilvejebringes oplysninger om trafikstyringsforanstaltninger, som indføres til alle formål, der er fastsat i artikel 23, stk. 5. Disse bestemmelser bør navnlig indeholde krav om, at udbyderne anfører, hvilke kommunikationsinspektionsteknikker der ligger til grund for sådanne trafikstyringsforanstaltninger, samt gør rede for virkningen af sådanne teknikker for slutbrugernes ret til privatlivets fred og databeskyttelse. — Artikel 24, stk. 1, der fastsætter de nationale tilsynsmyndigheders beføjelser til bl.a. at føre tilsyn med anvendelsen af trafikstyringsforanstaltninger, bør give mulighed for, at sidstnævnte kan samarbejde med nationale databeskyttelsesmyndigheder. Ligeledes bør artikel 25, stk. 1, give mulighed for, at de nationale databeskyttelsesmyndigheder kan få inspektionsoplysninger om trafikstyringsforanstaltninger inden offentliggørelsen heraf. — Det indbyrdes forhold mellem artikel 7, stk. 1, i direktiv 2002/58/EF og forslagets artikel 27, stk. 4, bør præciseres. — Forslagets artikel 17, stk. 1, litra f), såvel som artikel 19, stk. 4, litra e), bør ændres, således at de indeholder krav om, at henholdsvis det europæiske virtuelle bredbåndsadgangsprodukt og det europæiske konnektivitetsprodukt skal overholde princippet om indbygget databeskyttelse.
4.

Kommissionen forklarer endvidere, at direktiv 89/105/EØF (3) blev vedtaget for at gøre det muligt for markedsaktørerne at kontrollere, at nationale pris- og godtgørelsesbestemmelser ikke er i strid med princippet om fri bevægelighed for varer. Til dette formål fastlægger direktiv 80/105/EØF en række proceduremæssige krav for at sikre gennemsigtighed i de pris- og godtgørelsesbestemmelser, som medlemsstaterne vedtager. Siden vedtagelsen af dette direktiv har markedsvilkårene dog ændret sig fundamentalt, f.eks. med fremkomsten af generiske lægemidler, der sørger for billigere versioner af eksisterende lægemidler, eller udviklingen af stadig mere innovative (men ofte dyre) forskningsbaserede lægemidler. Sideløbende hermed har den konstante stigning i de offentlige udgifter til lægemidler i de seneste årtier været en tilskyndelse for medlemsstaterne til i tidens løb at udtænke mere komplekse og innovative pris- og godtgørelsessystemer.